**NÁRODNÁ RADA SLOVENSKEJ REPUBLIKY**

**V.** **volebné obdobie**

**487**

**VLÁDNY NÁVRH**

**Ústavný zákon**

**z ..........................2011,**

**ktorým sa mení a dopĺňa ústavný zákon č. 357/2004 Z. z.**

**o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z.**

Národná rada Slovenskej republiky sa uzniesla na tomto ústavnom zákone:

1. **Čl. I**
2. Ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. sa mení a dopĺňa takto:
	1. V čl. 2 ods. 1 písm. v) sa vypúšťajú slová „a Všeobecnej zdravotnej poisťovne“.
	2. V čl. 7 ods. 4 písm. b) až d) sa slová „35-násobok minimálnej mzdy“ nahrádzajú slovami „58,45-násobok životného minima pre jednu plnoletú fyzickú osobu platného k 1. januáru príslušného kalendárneho roka“.
	3. V čl. 9 ods. 10 písm. a) sa slovo „mesačnému“ nahrádza slovami „0,75-násobku mesačného“.
	4. V čl. 9 ods. 10 písm. b) a c) sa slovo „trojnásobku“ nahrádza slovom „2,24-násobku“.
	5. V čl. 9 ods. 10 písm. d) sa slovo „šesťnásobku“ nahrádza slovom „4,47-násobku“.
	6. V čl. 9 ods. 10 písm. e) sa slovo „dvanásťnásobku“ nahrádza slovom „8,93-násobku“.
	7. Za čl. 12a sa vkladá čl. 12b, ktorý vrátane nadpisu znie:

„**Čl. 12b
Prechodné ustanovenia k úpravám súvisiacim s úpravou príjmu zo závislej činnosti účinných od 1. januára 2012**

1. Na účely určenia mesačného platu verejného funkcionára a mesačnej odmeny podľa čl. 8 ods. 1 písm. a) v období do 31. decembra 2011 sa použije zákon o úprave príjmu zo závislej činnosti a o zmene a doplnení niektorých zákonov primerane.
2. Na účely určenia priemernej nominálnej mesačnej mzdy v hospodárstve Slovenskej republiky v období do 31. decembra 2011 sa použije § 14 ods. 5 zákona o úprave príjmu zo závislej činnosti a o zmene a doplnení niektorých zákonov primerane.“.
3. **Čl. II**

Tento ústavný zákon nadobúda účinnosť 1. januára 2012.